2017 hooaeg algas Lätis, Biekeniekis üritusega “Riga Baby”! Minu esimene driftikogemus oli ka seal, ainult teisel rajaosal mida kutsutakse “Witch Kettle”, sellest aga mõni teine kord. Lätlaste jaoks on drift väga populaarne, suuremate võistuste ajal tehakse paraade läbi linna ja driftijad on kuulsused keset tänavat, kes jagavad autogramme ja teevad fännidega pilte! Tribüünid on Läti võistlustel ka alati täis, ükskõik mis ilm ka ei oleks.
Esimene päev Lätis oli paar tundi trenni ja siis sööma ja hotelli. Ka see aasta sain ma Raidi kõrvalsõitja olla. See raja osa on palju kiirem ning kõvasti erinevam kogemus “Nõiakatlast”. Äge oli siiski, tahaks ise ka osata! Kui esimene päev läks põhiliselt auto seadistamise peale, siis teine päev on hommikul trennid, siis lõuna ajal paraad ja peale seda juba kvalifikatsioon, millele järgnevad võistlused. Rait oleks tahtnud teha veel mõned kõrvalsõitjaga sõidud teisel päeval, kuid Läti võistlustel millegipärast ei lubata võistluspäeval kõrvalsõitjat.. ma isegi ei tea miks nii on. Algus oli kõik kena ja ilus, auto toimis ja päike säras, kuid peagi lõi esimene välk, sõitjad lasti rajale, kui seal oli just üks auto välja sõitnud.. selle järgnes kahe eestlase autode kokkupõrge, meie oma ja Sallu. Õnneks auto suuremaid kahjustusi ei saanud, poisid midagi mõõtsid ja tegid, et selles veenduda kuid meil läks selles osas hästi. Sallu auto vajas kahjuks veidi rohkem tööd. Rait oli sellise korralduse peale üpris vihane ja on ka arusaadav, ennastki ajas närvi. Mismõttes lastakse 2 autot end lõhkuma rajale kui ees on avarii? Emotsioonid olid laes, kuid kiired käed ja osavad mehaanikud tegid autod korda ning trenn võis jätkuda.
Sellel hetkel läksin mina rõõmsalt rehvidega rehvivahetusse, et nad tehtud saaks, kui Krissu tuli mu juurde ja küsis, kas tead mis juhtus? Millest ma ilmsegelt midagi ei teadnud kuna ma olin rehvivahetuses. Igatahes long story short, Sallu autole mis just oli saanud rajale ja esimese prooviringi teinud, sõitis otsa Kivimägi, järjekordse rajapoiste vea tõttu. Ma panen lõppu video kus asjaosalised ise räägivad mis seal täpsemalt juhtus, kuid niipalju mainin ära, et see teine kord juba ajas üpris tigedaks, kuid mis soojendab alati südant on näha Eesti driftijate koostööd. Kivimägi sõitis Sallu auto katki ja oli kohe näha, et see auto enam ei sõida see päev. Seega selle asemel, et käed rüppes õlut jooma hakata ja nurgas mossitada mindi kiirelt appi konkurendile, et vähemalt tema saaks kvalifikatsioonide ajaks rajale tagasi! Appi tõttasid Sallu, koos oma tiimikaaslastega ja Rait. Koos pandi õlg alla, laenati juppe mis puudu olid ning saadi Kivimäe auto rajale! Üks asi mis mulle väga meeldib drifti juures ongi see kuidas kõik on alati valmis aitama, kui vähegi saavad – olgu selleks siis vaja minev jupp, veidikene nõuannet või abikätt.
Kõik viperused üle elatud, kellel kuidas, tuli minna vastamisi kvalifikatsiooniga. Esimesel ringil Rait punkte ei saanud ning meeleolu kiskus veidi ärevaks. Võrdluseks siis eelmine aasta läkski kahjuks nii kehvasti, et mõlemad kvalifikatsioonid sai Rait 0 punkti ja võistlused olid sellega Lätis tema jaoks lõppenud. Kuid õnneks see aasta ei olnud meil suuri muresid autoga nagu eelnev aasta ja teises kvalifikatsiooniringis olid punktid käes! Juhhei, ees ootas Top 32!
Esimene tandemvõistluse sõit läks nihu, nii ees-sõitjal kui ka Raidil, kuid kuna vastasel olid suured tehnilised probleemid, pidi ta katkestama ning Raiti ootas ees Top 16. See tandem jäi Rait küll kaotajaks, sest kohtunikud ei näinud vastassõitja viga, kuid vahel lihtsalt lähebki nii. Edasi vaatasime juba võistlusi ja peale võitsluse lõppu algas pikk kojusõit. Lätis oli väga soe ilm ja pika päeva lõpus andsid kõvasti tunda mu nägu ja selg, mis veel teisipäevalgi valusad olid.. tasub juba mai alguses kuumade ilmadega ikka päiksekreem välja otsida, eriti driftivõistlustel, kus kuum asfalt tõmbab päikest kõvasti ligi.. Järgmine võistlus on juba tuleval nädalavahetusel, 13 ja 14 Mai, Filtri teel! 🙂
Funny Story! Hakkasin vaatama ühte videot, mis oli kokku pandud mõlemast võistlusest, nii PRO kui ka PRO-am(kus me ei käinud) ja ühes esimestest kaadritest oli suures plaanid minu tatoveeritud jalg, vot sulle üllatust! 😀